Vervatoxê Hêzanê Sûrîyeya Demokratîke (QSD) Kîno Gabrîelî derheqê binpaykerdişê adirbirnayîşî de eşkerayîyêk daye vat dewleta Tirkî hêrişan rê dewam kena.
Eşkerayîya Gabrîelî wina ya:
''Ma sey QSD’yî heme berpirsîyarîyê xo bica ardî û herême ra ancîyayî la rixmê naye dewleta  Tirkî û çeteyê ci hêrişan rê dewam kenê. Ewro serê sibayî grûbanê terorîstan bi paştdayîşê artêşa Tirkî hêrişê dewanê Menacîr, Esadîye û Mirafa kerd. No binpaykerdişê adirbirnayîşî yo. Rîyê nê hêrişan ra nê hîrê dewan de bi hezaran kesî mecbûr mendî ke bar bikerî. Nika wexto ke ma na eşkerayî danê pêkewtişî dewam kenê. Ma sey QSD’yî heqê xo yê xopawitişî şuxulnenê. Binpaykerdişê adirbirnayîşî ra dewleta Tirkî mesûldar a. Ma veng danê Amerîka wa cade mudaxale bikero û vernîya hêrişanê vera şarê ma bîgiro.‘‘
